Source: http://aksa.fi/valtralle-jattimainen-lasku-perusteettomista-irtisanomisista-ja-lomautuksista/
Timestamp: 2019-04-24 02:18:28+00:00
Document Index: 18655246

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

Valtralle jättimäinen lasku perusteettomista irtisanomisista ja lomautuksista | ÄKS
19.10.2018 14:33 (muokattu 19.10.2018 14:39)
Arkistokuva Valtran synkältä vuodelta 2014.
Työtuomioistuin tuomitsi Suolahdessa toimivan Valtra Oy Ab:n maksamaan perusteettomista irtisanomisista ja lomautuksista lähes 100 000 euroa ja päälle vielä yli 23 000 euron oikeudenkäyntikulut. Päätös koski kuutta Valtan työntekijää.
Valtra ilmoitti luottamusmiehille yhteistoimintaneuvotteluiden aloittamisesta syyskuussa vuonna 2014. Neuvotteluiden mukainen vähennystarve oli enintään 150 henkilöä. Tarve johtui Valtran mukaan pitkään jatkuneesta kokonaismarkkinan ja tuotantomäärien laskusta.
YT-neuvotteluiden jälkeen Valtra irtisanoi tuotannollisin ja taloudellisin syin 132 työsopimusta ja niiden joukossa kuuden asianosaisten työsopimukset. Työtuomioistuin katsoi, ettei työnantajalla Valtralla ollut työehtosopimuksen mukaisia perusteita lomautuksille eikä irtisanomisille.
Yhteenvetona työtuomioistuin katsoi, että kuuden henkilön irtisanomisia on edeltänyt ja seurannut uuden työntekijän ottaminen samankaltaisiin työtehtäviin. Yhtiön toimintaedellytyksissä ei ole näytetty tapahtuneen tarkasteltavana ajanjaksona sellaisia muutoksia, joilla voitaisiin perustella heidän irtisanomistaan. Näillä perusteilla työtuomioistuin katsoi, ettei irtisanottujen työ ole vähentynyt työsopimuslaissa tarkoitetulla tavalla. Valtralla ei siten ole ollut työehtosopimuksessa edellytettyä perustetta irtisanoa heidän työsopimuksiaan taloudellisilla ja tuotannollisilla syillä.
Työtuomioistuin velvoitti Valtra Oy Ab:n maksamaan korvauksia työsopimusten perusteettomista päättämisistä kuudelle henkilölle yhteensä 53 162,41 euroa, sekä maksamaan korvaukseksi perusteettomista lomautuksista 4793,99 euroa
Työtuomioistuin velvoitti myös Valtra Oy Ab:n suorittamaan työttömyysvakuutusrahastolle perusteettomista lomautuksista 3139, 21 euroa, työsopimusten perusteettomista päättämisistä tuomituista korvauksista vähennetyt määrät eli 38 617,60 euroa.
Teknologiateollisuus ry ja Valtra Oy Ab velvoitettiin yhteisvastuullisesti korvaamaan Teollisuusliitto ry:n oikeudenkäyntikulut eli 23.484,23 euroa.
Maksettavaa Valtralle tuli oikeudenkäytikuluineen yhteensä 123 197,44 euroa.
Työtuomiosituimen päätöksille ei ole valitusoikeutta.
ÄKSän uutinen marraskuulta 2014:
Valtra irtisanoo 137 henkeä Suolahdessa
Työelämä » Yritykset »
Pertti 20.10.2018 klo 19.17
Oikeus on voittanut taas…
Soviet Finland 21.10.2018 klo 15.15
Mitätön summa työnantajalle.. tässä maassa on erittäin helppoa ja halpaa antaa kenkää. Vuokratyövoimaa tilalle, se ”joustaa”.
Esimerkkinä: Saksassa työnantaja joutuu korvaamaan kahden vuoden palkkaa vastaavan summan irtisanomisesta.
Pertti 22.10.2018 klo 8.27
Tuo on aivan totta. Korvaukset pitäisi tulla suhteessa yrityksen liikevaihtoon, noin ”pienet” korvaukset eivät paljon tunnu tuon kokoluokan yrityksessä.
Soviet Finland 22.10.2018 klo 14.39
Korvauksena pitäisi olla Suomessakin vähintään vuoden ja mieluummin kahden vuoden palkka, alalla kuin alalla ja oli työ mikä tahansa. Suomessa ei tällä hetkellä saa käytännössä mitään korvausta, max. 6kk irtisanomisaika pitkään työssäolleille ja työvelvoite on monesti loppuun asti.
Yrityksen koolla ja liikevaihdolla ei ole niinkään merkitystä, paitsi tällaisessa tapauksessa kun maksetaan vahingonkorvausta oikeudessa pykälien noudattamatta jättämisestä.
Jampe88 26.10.2018 klo 8.11
Hyvä pertti. Puhu asiasta josta tiiät
Jorma Lilja 25.10.2018 klo 18.19
Ja Suomessa se irtisanominen on muka kallista ja jopa mahdotonta? Ja vielä sitten sitä olisi nyt entisestään helpotettava!
Ihminen 21.10.2018 klo 22.44
Hyvä, että tässä kävi näin. Vähän edes oikeutta väärin kohdelluille.
Jampe88 26.10.2018 klo 8.09
Niitten pässien jotka irtisanottii ois pitäny maksaa valtralle se summa. Elä puhu mitään ku et tiiä vai ootko itekki elintasoliippari?
Ihminen 27.10.2018 klo 9.19
No kyllähän siellä osa porukkaa irtisanottiin aivan väärin perustein. Oli selvää jo muutama vuosi sitten, kuinka tässä käy.
Ööö 23.10.2018 klo 19.36
Pitkä ja kallis vääntö olis ollu jos ei liiton tukea takana. Oikeus voitti